मिस्टर कॉर्मन
ठीक है, तो पूरी तस्वीर।
तो, इस पूरी जगह में यह मेरी सबसे पसंदीदा चीज़ है।
अगर तुम वास्तव में वेधशाला में जाओ, उन्होंने एक विशाल तस्वीर
एक बड़ी सी दीवार पर लगाई हुई है जो हमारे ऑडिटोरियम से भी बड़ी है।
-मैन्डी। -तो, यह पूरा ब्रह्माण्ड है?
यह अच्छा सवाल है। देखो, वह... नहीं। यही सबसे अजीब चीज़ है।
यह पूरे ब्रह्माण्ड का एक छोटा सा टुकड़ा है।
तो, अगर तुम अपनी उँगली उठाओ...
सारे अपनी उँगलियाँ उठाओ। हाँ। अच्छी बात है।
अगर तुम रात को बाहर जाओ और अपनी उँगली आकाश की ओर ऐसे उठाओ,
तो शायद तुम केवल एक-दो तारों को ही ढक पाओगे, है ना?
पर अगर तुम्हारे पास टेलीस्कोप हो, तो तुम यह सब देख पाओगे।
ये सारे तारे और आकाशगंगाएँ, और इस तस्वीर में जो कुछ भी है,
वह ब्रह्माण्ड की एक उँगली के बराबर है।
और अब हमारा समय समाप्त हो गया है।
माफ़ करना। जाने से पहले एक चीज़ और।
मैं साल के अंत का एक सर्वेक्षण कर रहा हूँ जिसके लिए मुझे एक सवाल पूछना है।
तो अगर तुम खगोल-विद्या के बारे में और पढ़ना चाहोगे, तो अपने हाथ उठाओ।
एक, दो, तीन, चार। अच्छा है।
और अगर नहीं पढ़ना चाहोगे तो हाथ उठाओ।
रेमॉन। सच में? क्यों नहीं?
पता नहीं।
शायद यह मुझे बहुत छोटा महसूस करवाता है।
मैं समझता हूँ।
शायद अब यह पूछने का भी अच्छा समय है कि सब कैसा महसूस कर रहे हैं।
घर पर ही रहने और इन सब हालातों के कारण।
कोई इस बारे में कुछ बताना चाहेगा कि वह कैसा महसूस कर रहा है?
अच्छा, ठीक है।
तो, यह लड़की मिली कहाँ?
टिन्डर पर, या... वह दूसरी वाली कौन सी है? बम्बल?
ओह, बाप रे। क्या जेडेट पर मिली?
-क्या वह सच में जेडेट थी? -नहीं।
उसकी माँ मेरी माँ के साथ काम करती है।
-हे भगवान। बाप रे। -जानता हूँ। यह सच में बहुत बुरी चीज़ है।
मैं यह नहीं चाहता था पर मेरी माँ ने बहुत ज़ोर दिया।
तो मैंने कहा, "ठीक है।"
पर फिर लॉकडाउन हो गया तो मुझे लगा मैं बच गया,
पर फिर उन्होंने यह बात दोबारा शुरू कर दी और अब मुझे यह ज़ूम पर करना पड़ेगा।
-क्या यह उबाऊ है? -नहीं।
क्योंकि मुझे इसके बारे में बात ना करके बहुत ज़्यादा ख़ुशी होगी।
हे भगवान। मुझे माफ़ कर दो। मैं बस थोड़ा थका हुआ हूँ।
-तुम थके हुए लग रहे हो। -भाड़ में जाओ। मैं ऐसा कुछ नहीं लग रहा।
-नहीं। मेरा मतलब है, तुम ठीक हो? -ना, मुझे बस बुरे सपने आ रहे हैं।
अँ-हँ।
क्या होता है सपनों में?
बिना मास्क के ढेर सारे लोग होते हैं।
-सच में? -सच में। हाँ।
-यह कितना अजीब है। -यह अजीब क्यों है? यह तो बहुत...
क्योंकि मेरे सपनों का इतना मतलब नहीं बनता।
मुझे वैसे सपने भी आते हैं। पर ये...
-ये बहुत डरावने हैं, यार। -हाँ।
मैं उनसे दूर होने की कोशिश में भाग रहा हूँ, भागता जा रहा हूँ।
कह रहा हूँ, "मेरे ऊपर से हटो। तुमने मास्क क्यों नहीं पहना हुआ?" ठीक है ना?
पर जहाँ भी मैं जाता हूँ, वहाँ बिना मास्क के कोई और आ जाता है।
हाँ।
और फिर मैं वापस सोना नहीं चाहता,
क्योंकि मुझे फिर वही सपने आएँगे।
हाँ।
काम पर एक आदमी को वह हो गया।
उसे काम वाली जगह से हुआ?
नहीं। शायद किसी पारिवारिक पार्टी से हुआ।
-वह मान नहीं रहा, पर मुझे इसका यक़ीन है। -हे भगवान।
क्या वह ठीक है?
पता नहीं, यार।
मेरी उससे बात नहीं हुई है।
तुम ठीक हो?
हाँ। हाँ, मैं ठीक हूँ।
मैं बिल्कुल ठीक हूँ।
क्या तुम संगीत बजाते हो?
क्या तुम पूछ रही हो क्योंकि... तुमने दे... वह...
-तुमने गिटार देख ली है। -हाँ।
माफ़ करना।
बहुत शर्म आ रही है। वास्तव में मैंने उसे हटाने का सोचा था।
मैंने ज़ूम खोला
और फिर वह पीछे पड़ी देखी और मुझे लगा...
मैं वैसा आदमी नहीं दिखना चाहता जो दिखाए, "देखो मुझे, मैं एक संगीतकार हूँ
क्योंकि ज़ूम करते समय मेरे पीछे एक गिटार पड़ी है।"
मतलब... मैं... हाँ।
मुझे बस लगा अगर मैंने इसे अब हटाया तो अजीब लगेगा।
उससे उसकी तरफ़ ज़्यादा ध्यान जाएगा। तो...
हाँ। मुझे लगा तुम्हें वह नज़र नहीं आएगी। माफ़ करना।
कोई बात नहीं। हम तुम्हारी गिटार की बात नहीं करेंगे।
-कोई बात नहीं। -नहीं, ठीक है। मैं नहीं... यह... हाँ।
मैं एक संगीतकार हूँ। एक तरह का।
क्या मतलब है तुम्हारा, "एक तरह का?"
अच्छा सवाल है। मेरा क्या मतलब है?
शायद मेरा मतलब है मैं यह व्यावसायिक तौर पर नहीं करता?
ओह, हाँ। हाँ, वह मुझे पता है।
यह एक अच्छी चीज़ है। चिंता मत करो।
रुको। तुम्हें यह कैसे पता है?
-तुम एक टीचर हो, है ना? -हाँ।
हाँ। वैसे मैं एक असली संगीतकार के साथ डेट पर जाने को तैयार नहीं होती। तो...
एक असली संगीतकार?
माफ़ करना। मेरा मतलब था एक व्यावसायिक संगीतकार
या कोई जो इस व्यवसाय में हो। इस इंडस्ट्री में।
ठीक है। चलो, फिर तो मैं तुम्हारे लिए सही हूँ।
मेरा कहने का यह मतलब नहीं था कि तुम एक असली संगीतकार नहीं हो।
-चिंता मत करो। कोई बात नहीं। कोई चिंता नहीं। -मैं माफ़ी चाहती हूँ।
-तुम किसी बैंड में हो या... -तुम्हें यह सब पूछने की ज़रूरत नहीं है।
-हमें इसकी बात करने की ज़रूरत नहीं है। -नहीं, मैं सच में जानना चाहती हूँ।
बताओ मुझे।
अच्छा। नहीं, मैं किसी बैंड में नहीं हूँ।
पर अकेले भी तुम बहुत कुछ कर सकते हो।
ओवरडबिंग और बाकी ऐसी चीज़ों के साथ।
अच्छा। तो ओवरडबिंग क्या होता है?
वह, बस जब तुम रिकॉर्ड करते हो,
तुम कई अलग-अलग हिस्से चलाकर मौजूदा रिकॉर्डिंग पर रिकॉर्ड करते हो।
समझ गई। तो तुम कोई एल्बम बना रहे हो?
नहीं।
मेरा मतलब, आज के समय में एल्बम होती ही क्या है, है ना?
पता नहीं।
हाँ। मैं बना रहा हूँ...
मुझे नहीं पता मैं क्या बना रहा हूँ। पर मैं कुछ तो बना रहा हूँ। वह बहुत बढ़िया होगा।
दरअसल, वह लगभग बन चुका है। उसमें बस ड्रमों की ज़रूरत है और... हाँ।
-अच्छी चीज़ लगती है। -धन्यवाद।
तो, तुम ड्रम कब करने वाले हो?
ड्रम मुश्किल हैं। ड्रम... वह जैसे...
असली ड्रमों के साथ रिकॉर्ड करना ही एकमात्र ऐसी चीज़ है जो तुम अभी भी बेडरूम में नहीं कर सकते।
तुम नकली ड्रम इस्तेमाल कर सकते हो, और सब लोग यही करते हैं,
पर उससे वह बात नहीं बनती।
तो...
-अँ-हँ। -हाँ।
अच्छा। तो तुम अपना गाना कैसे ख़त्म करोगे?
क्यों?
मैं...
मुझे बस चीज़ें ख़त्म करना पसंद है।
देखो, मैं संगीत के बारे में कुछ नहीं जानती। तो...
हर किसी को संगीत के बारे में कुछ ना कुछ तो पता ही होता है, है ना?
मुझे नहीं।
क्या, तुम कभी संगीत नहीं सुनतीं?
नहीं, सुनती हूँ। मुझे संगीत पसंद है।
मुझे बस संगीत के बारे में कुछ पता नहीं है।
आख़िरी गाना तुमने कौन सा सुना था?
मुझे नहीं पता।
अच्छा। एक गाना बताओ जो तुम्हें आजकल पसंद है।
बिल्कुल नहीं पता।
अच्छा। तुम्हें अपने बचपन की कौन सी सीडी याद है?
मेरे पास कोई सीडी नहीं थीं।
अँ-हँ।
वे बहुत महँगी होती थीं। मुझे यह याद है।
बहुत महँगी होती थीं। बिल्कुल।
मेरे सारे पैसे उसमें लगते थे। मेरे पास जो भी होता था, मैं सीडीज़ पर ख़र्च कर देता था।
क्योंकि उस समय,
संगीत सुनने का केवल वही एक तरीका था।
अगर तुम कोई विशेष चीज़ सुनना चाहते थे।
नहीं तो, रेडियो तो था ही।
-मैं केवल रेडियो ही सुनती हूँ। -ऊफ़।
ऊफ़? रेडियो में क्या खराबी है?
पता है क्या? कुछ नहीं।
ठीक है।
क्या?
नहीं। मैं बस...
मुझे लगता है तुमने बहुत महत्वपूर्ण बात कह दी।
तो, तुम कहाँ बड़ी हुईं?
मैं यहीं पर बड़ी हुई।
-अच्छा? कहाँ? -एलए।
नहीं, वह मुझे पता है। मतलब, कहाँ?
घाटी में।
मैं भी।
-सच में? कहाँ? -वैन नाइस।
क्या संयोग है। मेरे माता-पिता अभी भी रैन्चीटो में रहते हैं।
वाह।
हम ज़रूर किसी पार्क वगैरह में एक साथ खेले होंगे या ऐसा कुछ किया होगा।
हम कभी पार्क में नहीं जाते थे। मेरी माँ को पार्कों से नफ़रत थी।
पार्क से नफ़रत कैसे हो सकती है?
ज़्यादा तो खेल के मैदानों से थी। तुम समझ रहे हो?
उन्हें बाकी चीज़ों के अलावा, रेत से बहुत चिढ़ है।
-वह काफ़ी दिलचस्प लगती हैं। -अरे, अच्छे से पेश आओ।
ठीक है। माफ़ करना।
तुम उन्हें मिलना चाहोगे?
हाँ।
उन्होंने हमें मिलवाया है। मुझे उनका धन्यवाद करना चाहिए।
यह रहीं।
-यह तुम्हारे मम्मी-डैडी हैं? -हाँ।
-यह बहुत प्यारी चीज़ है। -धन्यवाद।
मुझे बहुत अच्छा लगता है जब तस्वीरों में लोग मुस्कुराते नहीं हैं।
सच में? ऐसा क्यों?
यह बहुत निष्कपट लगता है, शायद।
मेरी कभी मुस्कुराने की इच्छा नहीं होती जब कोई मेरी ओर कैमरा तानता है।
हाँ। ख़ैर, वे लोग कभी ख़ास मुस्कुराते ही नहीं हैं।
-समझ रहे हो? केवल तस्वीरों में ही नहीं। -यह सच नहीं हो सकता।
हाँ, एक तरह से है ही।
क्या मतलब, "एक तरह से"?
उनकी ज़िंदगी बहुत मुश्किल रही है। हमारी ज़िंदगी से बहुत अलग।
और जहाँ से वे आए थे, उस समय, हालात बहुत खराब थे।
वे लोग यहाँ खाली हाथ आए थे और यहीं आकर उन्होंने अपनी ज़िंदगी बनाई।
हाँ। यह मेरे परनाना-परनानी की तरह हुआ।
मतलब, मेरी माँ की तरफ़ से।
मेरे पास मेरे परनाना की एक ही तस्वीर है,
और उसमें वह बिल्कुल भी मुस्कुरा नहीं रहे।
-कहाँ से हैं वह? -रूस से।
रूस से।
-हाँ। तुम्हारे माता-पिता कहाँ से हैं? -कोरिया से।
मेरे कुछ छात्र भी पहली पीढ़ी के हैं।
मतलब, उनके माता-पिता यहाँ आए, शायद। जैसे तुम्हारे माता-पिता आए थे।
यह... यह भी एक चलन है।
क्या मतलब है तुम्हारा?
नहीं, मेरा मतलब, उनमें से हर एक अलग है, पर...
हाँ, मतलब, एक बच्ची है और वह...
वह यहाँ से है पर उसके माँ-बाप ईरान से हैं।
और कुछ चीज़ें जिनकी वह बात करती है और जिनके बारे में लिखती है,
वह उस सबसे बहुत अलग है जो मैं दस साल की उम्र में सोचा करता था।
समझ रही हो? जैसे वह...
जैसे, वह हर गरमियों में वहाँ जाया करती थी।
पर फिर कुछ साल पहले, उसे वहाँ जाना छोड़ना पड़ा,
क्योंकि शायद वे लोग हमारी सरकार से डरते हैं।
और यह बहुत बुरी चीज़ है।
और मुझे उसके लिए बहुत बुरा लगता है,
पर मुझे यह भी लगता है कि एक तरह से, यह उसे ज़्यादा मज़बूत बना रहा है।
वह बहुत जागरूक और बुद्धिमान और जोशीली है।
और वह बड़ी होकर बहुत ज़्यादा सफ़ल होगी। मैं बता रहा हूँ।
मतलब, मैं उस लड़की पर शर्त लगा सकता हूँ। शर्त लगा सकता हूँ।
-क्या नाम है उसका? -निकी।
निकी।
तुम्हें भूख लगी है?
हाँ।
-बेशक़। -मुझे भी।
वह कहता है, "यह मुझे बहुत छोटा महसूस करवाता है।"
-अरे, बाप रे। -सच में। मुझे वह बच्चा बहुत पसंद है।
वह बहुत ही दिल से महससू करने वाला, विचारशील बच्चा है।
क्या ब्रह्माण्ड तुम्हें छोटा महसूस करवाता है?
हाँ, क्या तुम्हें नहीं करवाता?
उस तस्वीर को देखकर, मुझे उस तरह से महसूस नहीं होता।
तुम्हें पूरी तस्वीर पता है?
हाँ, यार। मैं यहीं बड़ी हुई हूँ।
-मैं ग्रिफ़िथ वेधशाला में जा चुकी हूँ। -अरे, हाँ। ठीक है।
-मुझे पूरी तस्वीर बहुत पसंद है। -मुझे भी।
पर अभी तो तुमने कहा वह तुम्हें छोटा महसूस करवाती है।
करवाती है।
ठीक है।
हाँ, पर मेरे लिए, उसका ज़्यादा मतलब है, "यक़ीन नहीं होता मैं मानव रूप में हूँ।"
समझ रहे हो? जिसका एक शरीर है, एक दिमाग़ है और हाथ और आँखें हैं।
और मैं चीज़ें देख सकती हूँ और कर सकती हूँ।
मतलब, मैं एक हद दर्ज़े की जटिल मशीन बन पाई
क्योंकि, क्या, इतनी बड़ी खाली जगह और धूल के कणों तथा गैस में से,
केवल एक छोटा सा पत्थर है जहाँ परिस्थितियाँ एकदम सही हैं?
और यहाँ गरम पानी है,
ताकि करोड़ों सालों तक समुद्र में कण बार-बार,
बार-बार एक-दूसरे से टकराते रहें
जब तक वे एक-दूसरे से जुड़ कर प्रजनन नहीं शुरू कर देते।
और उस सबका विकास होकर मैं बनी?
और अब मैं यहाँ बैठी हूँ और स्वादिष्ट खाना खा रही हूँ
और तुम्हारे साथ ज़ूम पर बात कर रही हूँ।
मेरा मतलब, क्या?
यह छोटे का विपरीत है।
समझ रहे हो? बाकी सब चीज़ें इतनी छोटी हैं। मैं इतनी बड़ी कैसे हो गई?
वाह।
हाँ। मैं ख़ुद को बड़ा तो कभी महसूस नहीं करता।
-पर तुम समझ रहे हो मैं क्या कह रही हूँ। -हाँ। यह एक चमत्कार है।
नहीं। यह चमत्कार नहीं है।
इसके बारे में यही तो सबसे अच्छी चीज़ है। यह सच में हुआ है।
समझ रहे हो? चमत्कार झूठे होते हैं।
ज़रूरी नहीं है।
-चमत्कार की यही परिभाषा है। -नहीं, ऐसा नहीं है।
अच्छा। "चमत्कार" का अर्थ बताओ।
ठीक है।
चमत्कार कुछ ऐसा होता है जिसे तुम समझा नहीं सकते।
सही है। पर इसे हम समझा सकते हैं। है ना?
यह किसी की बनाई हुई कोई कहानी नहीं है। यह विज्ञान है।
-विज्ञान कहानियों से ही बनता है। -ध्यान से।
क्या?
-विज्ञान-विरोधी मत बनो। -मैं विज्ञान-विरोधी नहीं हूँ।
सुनने में तो लग रहा है तुम हो।
तुमने अभी कहा विज्ञान कहानियों से बनता है।
पर कहानियाँ तो विज्ञान के विपरीत होती हैं।
कहानियाँ ही हमें मुसीबत में डालती हैं।
अच्छा, रुको। विज्ञान में, कम से कम मेरी समझ के मुताबिक,
जो हो रहा है, लोग उसे समझने की कोशिश करते हैं, है ना?
पर वैज्ञानिकों में एक सबसे अच्छी चीज़ यह है कि वे इतने विनम्र होते हैं
कि स्वीकार करते हैं कि वे कभी भी कुछ भी पूरी तरह, मतलब शत प्रतिशत नहीं जान सकते।
तो वे अपनी पूरी कोशिश करते हैं।
वे आसपास देखते हैं। प्रमाण इकट्ठे करते हैं।
और एक कहानी बनाकर उस सबको समझने की कोशिश करते हैं।
और उस कहानी को परिकल्पना कहा जाता है।
और फिर वे और प्रमाण इकट्ठे करके इस परिकल्पना की जाँच करते हैं।
और कभी-कभी वे ग़लत होते हैं और उन्हें अपनी कहानी बदलनी पड़ती है।
कभी-कभी वे सही होते हैं और वे अपनी कहानी बरकरार रख सकते हैं
जब तक उन्हें कोई नया प्रमाण नहीं मिलता जो उनकी पुरानी कहानी को ग़लत साबित कर देता है,
और फिर उन्हें एक नई कहानी बनानी पड़ती है।
क्या अपने छात्रों को तुम यह बताते हो?
हाँ।
हाँ, यही बताता हूँ। यह एक तरह से मेरा भाषण है।
मुझे पसंद आया।
तुम्हें पसंद आया?
अच्छा, धन्यवाद।
पर तुम्हें फिर भी उन्हें यह नहीं कहना चाहिए कि विज्ञान कहानियों से बनता है।
वे सोचने लगेंगे कि यह सब मनगढ़ंत है।
अच्छा। मुझे उन्हें क्या कहना चाहिए?
मैं कह सकता हूँ यह सच्ची कहानियों से बना है।
ठीक है।
कहानियाँ जो ज़्यादा से ज़्यादा सच होती जाती हैं।
बढ़िया।
अच्छा है।
अब से मैं उनसे यही कहूँगा।
-बढ़िया। यह सुनने में अच्छा लग रहा है। -ठीक है। अगर तुम्हें ठीक लग रहा है।
मुझे ठीक लग रहा है।
ठीक है।
सच में?
हाँ।
यह तुम्हारे अनुरूप तो नहीं लगता।
ख़ैर, यह अब नहीं है। पर किसी समय ज़रूर था।
गंभीर अवसाद?
"गंभीर" का क्या मतलब है?
इसका मतलब वह गंभीर था।
सोचता हूँ क्या मेरी घबराहट भी गंभीर है।
तुम्हें घबराहट होती है?
हाँ। ऐसा ही लगता है।
ख़ैर, तुम्हें पता चल जाता अगर वह गंभीर होती।
हालत तो बुरी ही लगती है।
वह ख़ास गंभीर नहीं है।
हाँ। पर मैं एक दिन काम पर नहीं जा पाया था।
मैं सात हफ़्ते तक काम पर नहीं जा पाई थी।
क्या?
नहीं। नहीं। वह... मैं बस...
मुझे लगता था जो मुझे है वह गंभीर है।
क्या हम बत्तियाँ बुझाएँगे?
ज़रूर।
अब मुझे तुम दिखाई नहीं दे रहे।
उससे फ़र्क नहीं पड़ता।
याद है किसी समय लोग केवल फ़ोन पर बातें करते थे,
बिना एक-दूसरे को वीडियो पर देखे?
ओह, हाँ। कितना समय पहले फरवरी में।
मुझे अभी भी तुम्हारी साँसों की आवाज़ सुन रही है।
यह 14 वर्षीय होने जैसा है।
क्या मतलब?
मतलब, जैसे तब लड़कों के साथ करते थे।
हम घंटों तक फ़ोन पर बातें करते रहते थे।
वह, हाँ। सही है। क्योंकि उस उम्र में गाड़ी नहीं चला सकते थे।
तो आमने-सामने इकट्ठे बैठने का कोई तरीका नहीं था।
हाँ। जैसे, मेरा एक बॉयफ़्रेंड था।
शायद उसे यह कह सकते हैं।
उस समय मैं उसे यही कहती थी, "मेरा बॉयफ़्रेंड,"
पर हम एक-दूसरे से कभी नहीं मिले।
सब कुछ फ़ोन पर ही हुआ।
क्या कुछ हुआ था?
-ओह, सब कुछ हुआ था। -क्या?
वही सब कुछ। मैं उसे बताया करती थी मैं उसके साथ क्या करूँगी।
अँ-हँ। क्या कहती थीं तुम?
मैं तुम्हें नहीं बताने वाली।
-क्यों नहीं? -बस, क्योंकि।
ठीक है।
क्या तुमने कभी वह चीज़ें कीं जो तुमने कहा था तुम उसके साथ करोगी?
-नहीं। -नहीं?
हाँ, नहीं। आमने-सामने मिलने पर वह बात नहीं होती।
समझ रहे हो? फ़ोन पर होने में कुछ अलग बात थी।
तो शायद यह अच्छा है कि हमारी पहली डेट कम्प्यूटर पर है।
शायद।
तुम्हें क्या लगता है क्या होता अगर हम एक असली डेट पर जाते?
पता नहीं। मुझे डेट पर जाना बिल्कुल पसंद नहीं।
-मुझे भी। -नहीं। मुझे उससे नफ़रत है।
हाँ। मुझे भी।
जैसे ही मैं वहाँ पहुँचता हूँ, हमेशा मेरी इच्छा होती है कि यह बस ख़त्म हो जाए।
हाँ।
क्योंकि आमतौर पर पहले 60 सेकंड में ही मुझे पता चल जाता है
कि इसका कोई नतीजा नहीं निकलेगा।
हाँ, बिल्कुल।
रेस्तोरां में ना जा पाना मुझे ज़रूर ख़लता है।
अरे, मुझे नहीं ख़लता।
पहली डेट सार्वजनिक स्थान पर होनी ही नहीं चाहिए।
-वह बहुत दिखावे से भरी होती है। -क्या कह रहे हो?
पहली डेट हमेशा सार्वजनिक स्थान पर होनी चाहिए कि लड़का कहीं बलात्कारी ना निकल आए।
अच्छा।
पर मुझे दूसरे लोगों से इतनी परेशानी नहीं होती।
वह बस सारी स्थिति ही अजीब होती है।
ऐसा लगता है जैसे नौकरी का साक्षात्कार दे रहे हो।
तुम उसके सामने मेज़ के दूसरी ओर बैठे हो
और तुम दोनों एक-दूसरे का जायज़ा ले रहे हो,
और यह बहुत ही सौदेबाज़ी जैसा लगता है।
और फिर अंत में, तुमसे चूमने की आशा की जाती है।
उस इन्सान को चूमने का किसका मन करता है जिससे तुम अभी मिले हो?
हम अभी मिले हैं। मैं तुम्हें चूमना चाहता हूँ।
मैं भी तुम्हें चूमना चाहती हूँ।
तुम चाहती हो?
हाँ। लगता तो ऐसा ही है।
पर अगर हम असली डेट पर होते तो नहीं चाहतीं?
शायद नहीं, हँ?
शुभ रात्रि।
फिर मुझे लगता कि तुम मुझे पसंद नहीं करतीं।
और मैं फालतू ज़ोर नहीं डालना चाहता, तो मैं तुम्हें तुरंत फ़ोन नहीं करता।
और फिर तुम्हें लगता मैं तुम्हारे बारे में गंभीर नहीं हूँ
क्योंकि मैंने फ़ोन नहीं किया।
तो फिर तुम मुझे फ़ोन नहीं करती और फिर हम दोनों अपनी ज़िंदगी में आगे बढ़ जाते।
क्या तुम सो रही हो?
ऐमिली
माफ़ करना मैं सो गई! तुम नाश्ते में क्या कर रहे हो?
जो भी है। यह बहुत ज़्यादा है।
इसलिए अब शायद मुझे चलना चाहिए
क्योंकि मुझे दिन के अंत तक इस सब को इकट्ठा करके एक व्याख्यान बनाना है।
वाह, वह तो बहुत ज़्यादा था।
वह...
यह बहुत रोमांचक है।
हाँ। कम से कम मेरे लिए तो है।
हाँ।
यह समय तो जीवित होने के लिए ही बहुत रोमांचक है।
-क्या? आजकल का? -हाँ।
मैं इसे रोमांचक तो नहीं कहूँगा।
क्यों, कोविड के कारण?
हाँ। और बहुत सी अन्य चीज़ों के कारण भी।
सही है। पर मैं बृहत्-स्तर पर बात कर रही हूँ।
मुझे नहीं लगता एक वैश्विक महामारी से ज़्यादा बृहत् कुछ हो सकता है।
ज़रूर हो सकता है।
यह कुछ महीनों से ही चल रहा है।
हाँ, पर शायद यह बहुत लंबे समय तक चलता रहे।
ठीक है। चाहे यह कुछ और सालों तक चलता भी रहे,
मैं इस युग की बात कर रही हूँ जिसमें हम रह रहे हैं।
पता नहीं। मुझे तो लगता है यही वह युग है जिसमें हम रह रहे हैं।
क्या तुम्हें लगता है इसके बाद से हालात और बदतर होते चले जाएँगे?
बहुत से लोगों के साथ तो यही हो रहा है।
नहीं, ज़्यादातर लोगों के साथ नहीं।
लंबे समय में नहीं, अगर तुम आंकड़ों को ठीक तरह देखो।
हाँ, पर सुनो।
अगर हम केवल आंकड़ों को नहीं और लोगों की ज़िंदगियों को देखें?
मेरे बहुत से दोस्त और हम सब इस बारे में बात करते हैं।
-किस बारे में? -और...
हम जितने भी लोगों को जानते हैं,
उनमें से इस सारी स्थिति से सबसे ज़्यादा घबराने वाले लोग श्वेत पुरुष हैं।
-और मैं... -अच्छा।
मुझे लगता है यह इसलिए है क्योंकि तुम लोगों के पास हमेशा से यह अपेक्षा रखने का
सौभाग्य रहा है कि सब बढ़िया रहेगा और चीज़ें अपने-आप ठीक हो जाएँगी।
और अब जब तुम लोगों पर थोड़ी मुसीबत आई है,
ऐसा लग सकता है जैसे दुनिया ही ख़त्म हो गई है।
मुझे समझ में नहीं आ रहा मैं क्या कहूँ।
मेरा मतलब है, हाँ, मैं श्वेत हूँ और मैं पुरुष हूँ, और मैं...
मुझे पता है यह एक सौभाग्य है।
पर मुझे नहीं लगता मैं वैसा हूँ जिसकी तुम बात कर रही हो।
जानती हूँ।
देखो, अगर तुम्हें लगता है मैं सोचता हूँ कि सब कुछ हमेशा ख़ुद ही ठीक हो जाएगा,
इसका मतलब है तुम मुझे जानती ही नहीं हो।
मैं कभी ऐसा नहीं सोचता कि कुछ भी अपने-आप ठीक हो जाएगा।
शायद इसीलिए तुम कभी चीज़ें ख़त्म नहीं कर पाते।
मुझे शायद अब चलना चाहिए।
ठीक है।
-बाय। -बाय।
धत् तेरे की।
हैलो, मैं ऐमिली सॉन्ग बोल रही हूँ।
संदेश छोड़ दीजिए और मैं आपसे वापस संपर्क करूँगी। धन्यवाद।
हैलो, ऐमिली। जॉश बोल रहा हूँ।
लगता है मैं तुम्हारे लिए एक वॉयस मेल छोड़ रहा हूँ।
पता नहीं तुम कभी अपनी वॉयस मेल सुनती हो या नहीं। मैं तो नहीं सुनता।
पर मैं तुमसे माफ़ी माँगना चाहता था और मैं वह संदेश में लिख कर नहीं भेजना चाहता था। तो...
मुझे सच में बहुत अफ़सोस है।
मुझे पता है मैं कभी-कभी नकारात्मक हो जाता हूँ और मैं वैसा होना नहीं चाहता।
पर साथ ही, मैं सोच रहा था
कि कैसे तुमने कहा था तुम्हें संगीत के बारे में कुछ नहीं पता।
माफ़ करना, यह बहुत लंबी वॉयस मेल होने वाली है। मैं कुछ सुन रहा था।
वह किन्क्स का "वॉटरलू सनसेट" था।
पर वास्तव में इससे कोई फ़र्क नहीं पड़ता कि गाना कौन सा है,
और दरअसल बात यही है, कि मैं...
मैं यह गाना सुन रहा था और याद करने की कोशिश कर रहा था कि यह किस एल्बम में है,
फिर यह, कि वह एल्बम किस साल में आई थी, फिर उस साल में और कौन-कौन सी एल्बम आई थीं।
और मुझे एहसास हुआ कि मैं गाने की ओर तो ध्यान दे ही नहीं रहा था।
मैं इन दूसरी छोटी-छोटी,
जिनका कोई महत्व नहीं है, ऐसी बेकार सी चीज़ों के बारे में सोचने में इतना व्यस्त जो था।
और अगर मुझे वह सब ना पता हो,
तो मैं शायद वास्तव में संगीत सुन पाऊँ।
और उससे मेरे मन में विचार आया
कि मैं किसी समय तुम्हारे साथ इकट्ठे बैठ कर कोई संगीत सुनना चाहूँगा।
क्योंकि मैं देखना चाहता हूँ तुम यह कैसे करती हो।
मुझे... मुझे तुम बहुत अच्छी लगी हो।
अच्छा। बाय।
-हैलो। आओ, अंदर आओ, यार। -हैलो। धन्यवाद।
स्वागत है। यह है वह जगह।
-बहुत सुंदर है। -धन्यवाद।
ठीक है।
तो मैं तुमसे बकाया पैसे ले लूँ।
-क्रेडिट कार्ड से दोगे? -पर मैंने फ़ोन पर पैसे दे दिए थे ना?
आधे फ़ोन पर दिए और आधे मिलकर देने हैं।
समझ गया, ठीक है।
ठीक है।
यह आज धीरे काम कर रहा है।
कोई बात नहीं।
नहीं, पैसे नहीं दिए गए।
पर मेरा मतलब,
मैंने बाकी का आधा भुगतान इसी कार्ड से किया है। तो...
-मैं फिर से कोशिश करता हूँ। -हाँ, क्योंकि...
शायद यह चीज़... थोड़ी धीमी हो।
-नहीं हुआ। शायद तुम्हारी लिमिट ख़त्म हो गई हो? -मेरी लिमिट ख़त्म नहीं हुई है।
-मेरी लिमिट ख़त्म हो गई है। -तुम्हारे पास कोई और कार्ड है?
है तो, पर बात यह है, मैं उसे कभी इस्तेमाल नहीं करता।
क्योंकि उसकी लिमिट ख़त्म हो गई है,
तभी मैंने यह वाला शुरू किया क्योंकि इस पर ब्याज कम दर पर है,
और मैं धीरे-धीरे पुराने वाले का बकाया चुका रहा हूँ।
तो शायद उसमें इतने पैसे होंगे कि उससे बाकी के पैसे दे पाओ।
सच है। पर मैंने ख़ुद से कहा था कि अब मैं वह कार्ड इस्तेमाल नहीं करूँगा।
यह सही फ़ैसला है, यार।
-यह बहुत तक़लीफ़देह है। -मुझे परवाह नहीं।
माफ़ करना।
-क्या हम दोबारा कर सकते हैं, कृपया? -हाँ, दोबारा कर रहा हूँ।
अब, यहाँ, यह।
अब, यहाँ, यह
और कहीं नहीं
अब, यहाँ, यह
और कहीं नहीं
-वह समय -वह समय
वह समय
अच्छा, अच्छ...
अब, यहाँ, यह
अब, यहाँ, यह।
अब, यहाँ, यह
क्या यह संभव है कि उन्हें यह एहसास ही नहीं है कि हम कभी नहीं रुकेंगे?
और कहीं नहीं
हम नहीं रुकेंगे... हम नहीं रुकेंगे...
अब, यहाँ
अब, यहाँ, यह
हमें जो काम दिया गया है, वह हमारी शक्ति से बढ़कर नहीं है।
और कहीं नहीं
यहाँ हम एक साथ हैं।
अब, यहाँ
अब, यहाँ, यह
और कहीं नहीं
अब, यहाँ, यह
-अब तुमने देखा। -और कहीं नहीं
अब, यहाँ, यह
अब, यहाँ, यह। अब...
तुम वह वाला सुनना चाहते हो?
हाँ, बस एक सेकंड रुकना।
-शुरू से? -हाँ, धन्यवाद।
उपशीर्षक अनुवादक: मृणाल अग्रवाल